Minyak bijan

Minyak bijan ialah minyak sayuran yang boleh dimakan yang dihasilkan daripada bijan. Selain digunakan sebagai minyak masak di India Selatan, ia sering digunakan sebagai penaik rasa dalam masakan Cina, Jepun, Timur Tengah, Korea, dan Asia Tenggara.

Minyak daripada bijian yang kaya dengan nutrisi ini juga terkenal penggunaannya dalam perubatan alternatif, urutan tradisional hinggalah moden. Amalan perubatan India tradisional yang mengamalkan Ayurveda menggunakan minyak bijan.

Minyak ini terkenal di Asia dan dikenali sebagai minyak yang berasaskan tanaman yang paling awal diketahui, tetapi pengeluaran moden berskala besar terus terhad walaupun hari ini disebabkan proses tuaian manual yang tidak efisyen untuk mengekstrak minyak.

Pemerolehan 
Biji-biji bijan ditekan secara mekanikal untuk mendapatkan minyak yang diperah darinya. Di Cina, Korea, dan Jepun, biji bijan digoreng tidak berminyak atas suhu 200℃ terlebih dahulu sebelum diperas menghasilkan minyak berwarna perang keemasan dan berbau harum berbanding minyak yang ada dalam masakan India Selatan dan Myanmar berwarna kuning keemasan

Minyak bijan yang digunakan untuk tujuan pemasakan lain seperti bumbu salad sering ditambahkan dengan minyak sayuran lain.

Kegunaan 
Masakan India Selatan dan Myanmar menggunakan miinyak bijan sebagai minyak goreng.

Minyak bijan dituangkan sebagai penyedap dalam masakan Korea, Cina, dan Taiwan.

Komposisi 
Minyak bijan mengandungi asid lemak seperti berikut:

Minyak bijan:Spesifikasi

Lignan sesamin dan sesamolin adalah komponen kecil dalam minyak bijan. Ia juga mengandungi antioksidan sesamol yang mampu mengelakkan minyak ini cepat tengik apabila terdedah kepada persekitaran terbuka.

Lihat juga
Bijan
Tahini
Minyak kacang

Rujukan

Minyak masak
Minyak sayuran
Bahan perasa Cina
Bahan perasa Korea
Bahan perasa Jepun